અમેરિકાએ પાકિસ્તાનને આ મદદ આપવાનો ઇન્કાર કર્યો તે વાત મોટી છે પણ પાકિસ્તાનની તેના પર અસર થશે તેવી આશા વધારે પડતી છે. અમેરિકાના નિર્ણય બાદ પાકિસ્તાને સામું છાશિયું કરતાં એવું કહ્યું કે, અમેરિકા જે રકમ આપે છે તે મદદ નથી પણ અમારો હક છે, કેમ કે તાલિબાન વિરોધી લડાઇમાં પાકિસ્તાને અમેરિકાને જમીન, આકાશ, સંચાર સુવિધા, આર્મી બેઝ સહિત તમામ વ્યવસ્થા ઉપલબ્ધ કરાવી છે તેના બદલામાં આ રકમ અમને મળે છે. પાકિસ્તાનનું વલણ જોતાં તે સુધરે એવું લાગતું નથી.